23 Januarie - Laat ons dinge uitpraat!?. - Jan van der Watt - www.bybelkennis.co.za
by Mitch Kalp · Published 23/01/2017 · Updated 08/12/2016
Mat 18:1-20 (fokus 18:15-20)
‘As ’n ander gelowige jou op die een of ander manier sleg behandel het, dan moet jy die saak alleen met hom gaan uitpraat’ (18:15)
Help uitpraat regtig? Ek wonder.
Daar is mense wat op grond van Mat 18:15 gedurig alles wil uitpraat. As hulle met iets ontevrede is dan moet dit nou ‘uitgepraat’word. En dit gaan nou nie oor gesonde saampraat wat ‘n eerlike oplossing vir die probleem soek nie. Dit gaan oor mense wat agter die Bybel wil wegkruip om hulle gevegte voort te sit. Die arme ou teenoor wie hulle dan gaan “uitpak” is dikwels totaal uit die veld geslaan om te hoor wat die “uitpakker”, of is dit nou “uitvreter?”, van hom dink en wat hy alles verkeerd sou gedoen het. En dit maak baie keer nog dieper seer. Die “ons is mos nog vriende want ons is Christene” aan die einde van so ŉ uitvreetsessie is dikwels meer skynheiligheid as iets anders, want die kanse vir daardie verhouding om reg te kom, is maar skraal. Dan liewer maar in stilte vergewe en vergeet. ‘n Mens kan in alle geval dikwels baie meer regmaak met dade as met woorde.
Mat 18 sê juis die teenoorgestelde – dit sê eerder dat ons alles wat ons kan, moet doen om verhoudings te beskerm en te bewaar. Ons verhouding met ons broers en susters moet oop, eerlik en liefdevol wees. Dit moet juis hierdie openheid en liefde wees wat dit moontlik maak om dinge opreg met mekaar te bespreek. In so gesprek is daar nie verrassings wat seermaak nie, maar ŉ eerlike soeke na mekaar… nie om uit te vreet nie, maar om te mekaar te vind.
As daardie openheid en liefde nie daar is nie… wees dan liewer maar versigtig met die uitpratery.
5 Augustus: ‘n Toekoms vol verrassings. – Jan van der Watt
by Mitch Kalp · Published 05/08/2017 · Last modified 31/07/2017
by Mitch Kalp · Published 07/06/2017 · Last modified 31/05/2017
by Mitch Kalp · Published 23/09/2017 · Last modified 04/09/2017
Jesus sit aan die regterhand van die Vader
20 Januarie – Leef doelgerig. – Jan van der Watt
Hoekom groei sekere gemeentes nie?
Afgelope 7 dae: 13,135
Afgelope 30 dae: 53,437
Afgelope 365 dae: 550,798